ประกาศคณะกรรมการควบคุมการขนส่งทางบกกลาง ฉบับที่ 1860 (พ.ศ. 2551) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสาร หมวด 1 ในเขตกรุงเทพมหานครและจังหวัดที่มีเส้นทางต่อเนื่อง สายที่ 6 พระประแดง-เทเวศร์ เป็น พระประแดง-บางลำภู

ประกาศคณะกรรมการควบคุมการขนส่งทางบกกลาง
ประกาศคณะกรรมการควบคุมการขนส่งทางบกกลาง
ฉบับที่
๑๘๖๐ (พ.ศ. ๒๕๕๑)
เรื่อง
กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด
๑ ในเขตกรุงเทพมหานครและจังหวัดที่มีเส้นทางต่อเนื่อง
สายที่
๖ พระประแดง-เทเวศร์ เป็น พระประแดง-บางลำภู[๑]
 

ตามที่ได้มีประกาศคณะกรรมการควบคุมการขนส่งทางบกกลาง
ฉบับที่ ๑๑๖๕ (พ.ศ. ๒๕๔๒) ประกาศ ณ วันที่ ๒๙ มิถุนายน ๒๕๔๒ กำหนด (ปรับปรุง)
เส้นทางสำหรับการขนส่งประจำทางด้วยรถโดยสาร หมวด ๑
ในเขตกรุงเทพมหานครและจังหวัดที่มีเส้นทางต่อเนื่อง สายที่ ๖ พระประแดง-เทเวศร์
ให้มีรายละเอียดเส้นทางแยกช่วงสถานีรถไฟฟ้าตากสิน-ถนนราษฎร์บูรณะ-พระประแดง นั้น

คณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าว

อาศัยอำนาจตามความในมาตรา ๑๙ (๒)
แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง
ในการประชุมครั้งที่ ๒/๒๕๕๑ เมื่อวันที่ ๒๙ มกราคม ๒๕๕๑ จึงให้กำหนด (ปรับปรุง)
เส้นทางสำหรับการขนส่งประจำทางด้วยรถโดยสารหมวด ๑
ในเขตกรุงเทพมหานครและจังหวัดที่มีเส้นทางต่อเนื่อง สายที่ ๖ พระประแดง-เทเวศร์ เป็น
พระประแดง-บางลำภู โดยให้ใช้รายละเอียดเส้นทางดังต่อไปนี้

สายที่
๖ พระประแดง-บางลำภู
จากพระประแดงไปบางลำภู
เริ่มต้นจากพระประแดง (บริเวณตลาดพระประแดง) ไปตามถนนนครเขื่อนขันธ์
แยกขวาไปตามถนนราชวิริยาภรณ์ ถนนราษฎร์บูรณะ ถนนเจริญนคร
แยกซ้ายไปตามถนนสมเด็จเจ้าพระยา แยกขวาไปตามถนนคู่ขนานสะพานสมเด็จพระปกเกล้า
ลอดใต้สะพานสมเด็จพระปกเกล้า สะพานพระพุทธยอดฟ้า อ้อมขึ้นสะพานพระพุทธยอดฟ้า
ตรงไปตามถนนตรีเพชร แยกซ้ายไปตามถนนเจริญกรุง แยกขวาไปตามถนนสนามไชย
แยกซ้ายไปตามถนนหน้าพระลาน แยกขวาไปตามถนนหน้าพระธาตุ แยกซ้ายไปตามถนนราชินี
แยกขวาไปตามถนนพระอาทิตย์ ถนนพระสุเมรุ จนสุดเส้นทางที่บางลำภู
จากบางลำภูไปพระประแดง
เริ่มต้นจากบางลำภู ไปตามถนนสามเสน ตรงไปตามถนนจักรพงษ์ แยกซ้ายไปตามถนนราชดำเนินกลาง
อ้อมอนุสาวรีย์ประชาธิปไตย กลับรถไปตามเส้นทางเดิม (ถนนราชดำเนินกลาง)
ข้ามสะพานผ่านพิภพลีลา ไปตามถนนราชดำเนินใน ถนนสนามไชย แยกซ้ายไปตามถนนพระพิพิธ
ถนนพระพิทักษ์ แยกขวาไปตามถนนตรีเพชร ไปตามถนนข้างสะพานพระพุทธยอดฟ้า
ลอดใต้สะพานสมเด็จพระปกเกล้า อ้อมขึ้นสะพานสมเด็จพระปกเกล้า
แยกซ้ายไปตามถนนสมเด็จเจ้าพระยา แล้วไปตามเส้นทางเดิม จนสุดเส้นทางที่พระประแดง
(บริเวณตลาดพระประแดง)


ประกาศ
ณ วันที่ ๑๘ กุมภาพันธ์ พ.ศ. ๒๕๕๑
สุรชัย
ธารสิทธิ์พงษ์
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง











วัชศักดิ์/ผู้จัดทำ
๙
เมษายน ๒๕๕๑

[๑] ราชกิจจานุเบกษา
เล่ม ๑๒๕/ตอนที่ ๓๙ ง/หน้า ๒๑๖/๓ เมษายน ๒๕๕๑